Riksvei 5

Riksvei 5 (Rv5) går mellom Florø i Kinn og Eri i Lærdal i Vestland. Veien (unntatt fergestrekningen og felles trasé med E39) er 155,0 km lang, medtatt begge 199,6 km lang.

Med utgangspunkt der E16 går inn i Lærdalstunnelen, omtrent fem kilometer sør for Lærdalsøyri, går veien nordvest til Sogndal og Fjærland og derfra nordover til Jølster og videre ut til havet der den ender i Florø.

Historikk
Delstrekningen mellom Skei og Fjærland ble åpnet i 1986 av den tidligere visepresidenten i USA, Walter F. Mondale; etternavnet hans stammer fra Mundal i Fjærland. Før Fjærlandstunnelen ble åpnet var veien mellom Skei og Lunde skiltet riksvei 625.Cappelens bil- og turistkart, dobbeltblad 3-4 (1982)
Strekningen mellom Fjærland og Sogndal ble ferdig i 1994. Da ble veien Skei – Fjærland – Sogndal riksvei 5. Før det gikk riksveien over ferjen Hella–Dragsvik og Gaularfjellet (nå fylkesvei 55 og fylkesvei 613).

Amlatunnelen på strekningen mellom Sogndal og Lærdal er 2969 meter lang og ble åpnet i 1995. Samtidig avløste fergeleiet på Mannheller det tidligere fergeleiet i Kaupanger : Ferjesambandet Kaupanger–Revsnes ble lagt ned, mens Ferjesambandet Mannheller–Fodnes åpnet. Da Lærdalstunnelen på E16 åpnet i 2000 forsvant også Ferjesambandet Kaupanger–Gudvangen fra riksveinettet.

Veien har gjennomgått veiarbeid siden 1999 på stykket Brandsøy – Svarthumle. 6. juli 2005 ble den nye veien åpnet.

Den 8,6 km lange Kjøsnestunnelen ble åpnet 9. november 2022. Denne erstattet den rasfarlige veien langs Kjøsnesfjorden.https://www.vegvesen.no/Riksveg/rv5kjosnesByggeindustrien, nr 18, 2019, s. 76.Vegvesen.no: Legg planar for ny, lang tunnel i Kjøsnesfjorden 

Veien var såkalt stamvei før veireformen i 2010, og beholdt derfor statusen som riksvei f.o.m 1. januar samme år.

Fra 1928 frem til 1965 gikk Rv 5 fra Karlshus i Råde til Trara i Fredrikstad (Østfold) som en sidevei til Rv 1. Den veien er nå en del av Rv 110.thumb|Tunnelarbeid ved Kjøsnes øst for Skei sommeren 2021
 Kommuner og knutepunkter 

 Referanser 

 Eksterne lenker 
 Vegvesenets vegkart

 Fergeinfo Fodnes-Mannheller

Kategori:Riksveier
Kategori:Veier i Vestland
Kategori:Veier i Kinn
Kategori:Veier i Sunnfjord
Kategori:Veier i Sogndal
Kategori:Veier i Lærdal

Kategori:Bomveier i Norge